今日油麻地見客諗住近近地喺佐敦食個lunch，又想食得好少少，決定去逸東酒店，因為之前去都係食buffet，覺得OK，今次打算試下散叫睇下掂唔掂。嗌左個香煎老虎蝦意大利寬條麵配辣椒蒜茸白酒汁，一黎賣相都唔錯，見到D蝦果然好大隻！食落D蝦夠新鮮彈牙，麵都唔會煮得太淋，炒得幾香，再加埋少少辣同酒香，整體食落都好開胃，唔會油膩！埋單$168加一，食物質素唔差，加埋環境舒適，絕對合理。下次黎除左buffet，散叫都係一個好選擇。